રિપોર્ટ્સ મુજબ, કુમારાસ્વામીએ રૂ. 2,13,734 કરોડના બજેટનું એલાન કરતાં કહ્યું છે કે, તે સિદ્ધારામૈયા સરકારની તમામ યોજનાઓને ચાલુ રાખશે. સર્વિસ અને એગ્રિકલ્ચર સેક્ટર પર ફોકસ રાખવામાં આવશે. તેમણે જાણકારી આપી કે વર્ષ 2016-17માં વૃદ્ધીદર 7.5 ટકા હતો જે વધીને વર્ષ 2017-18માં 8.5 ટકા પહોંચ્યો છે. સરકારની પ્રાથમિક્તા ખેડૂતોના દેવા માફી માટે સંસાધન ભેગુ કરવા પર છે. તેમણે વિશ્વાસ અપાવાનો પ્રયત્ન કર્યો છે કે ચૂંટણી ઢંઢેરામાં લેવાયેલા તમામ વાયદા પુરા કરવા માટે સરકાર પ્રતિબદ્ધ છે.